Legal Document

Category: 18

Text:
20. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ-ΔΙΚΑΙΟΣΥΝΗΣ Αριθ. 2/39106/0022 της 11/24 Ιουλ. 2002 (ΦΕΚ Β΄947) Καθορισμός αμοιβών δικαστικών επιμελητών. Έχovτας υπόψη:  1)Τις διατάξεις των άρθρων 49 και 50 του Ν. 2318/95 «Κώδικας Δικαστικών Επιμελητών».  2)Την αριθμ.1100383/1330/Α0006/31.10.2001 κοινή απόφαση του Πρωθυπουργού και του Υπουργού Οικονομικών με θέμα «Ανάθεση αρμοδιοτήτων του Υπουργού Οικονομικών στους Υφυπουργούς Οικονομικών και 3)το έγγραφο αριθμ. 973/17.9.2001 της Ομοσπονδίας Δικαστικών Επιμελητών Ελλάδας, καθορίζουμε: Τις αμοιβές των δικαστικών επιμελητών σύμφωνα με τις πιο πάνω διατάξεις του Ν. 2318/95 για τις πράξεις που ενεργούν όπως παρακάτω. Α. ΕΠIΔΟΣΗ α)Για επίδοση δικογράφου ή οποιουδήποτε άλλου εγγράφου και τη σύνταξη της σχετικής έκθεσης, εφόσον αυτή έχει ένα μόνο φύλλο σε δέκα έξι (16) €. β)Αν η έκθεση επίδοσης έχει περισσότερα από ένα φύλλα, για κάθε επόμενο φύλλο σε 1 ευρώ και σαράντα λεπτά (1,40) €. γ)Σε περίπτωση θυροκόλλησης, για την εγχείριση στον Προϊστάμενο του Αστυνομικού Τμήματος ή Σταθμού ή στον Πρόεδρο της Κοινότητας αντιγράφου του εγγράφου που θυροκολλήθηκε, σύμφωνα με το άρθρο 128 παρ.4 του Κ.Πολ.Δικ., όπως τροποποιήθηκε με το Ν. Δ/γμα 490/74 και τη σύνταξη της σχετικής απόδειξης σε 1€ και σαράντα λεπτά (1,40) €. 6.Ζ.γ.16-20 Επίδοση Δικογράφων και Δικαιώματα Δικαστικών Επιμελητών δ)Για την παράδοση γραπτής ειδοποίησης στο ταχυδρομικό γραφείο, σύμφωνα με το εδ. γ΄ της παρ.4 του άρθρου 2 του Ν. Δ/τος 490/74 σε 1€ και σαράντα λεπτά (1,40) ευρώ. ε)Για τη σύνταξη της βεβαίωσης, κατά το εδ. «γ» της παρ.4 του άρθρου 2 του Ν. Δ/τος 490/74, παράδοσης της πιο πάνω γραπτής ειδοποίησης στο ταχυδρομικό γραφείο σε 1€ και σαράντα λεπτά (1,40)€. στ)Αν από την έκθεση επίδοσης φαίνεται ότι έχουν επιδοθεί περισσότερα από ένα έγγραφα, που αναφέρονται σ΄ αυτή χωριστά ή ότι στο έγγραφο που επιδόθηκε ήταν ενσωματωμένα περισσότερα έγγραφα τα οποία επιδόθηκαν, o δικαστικός επιμελητής λαμβάνει για το πρώτο έγγραφο ολόκληρη την αμοιβή και για κάθε ένα από τα υπόλοιπα τη μισή. ζ)Η αμοιβή μάρτυρα που συμμετέχει στην θυροκόλληση κάθε εγγράφου είναι σε τέσσερα (4) €. η)Σε περίπτωση που η επίδοση ματαιωθεί από λόγο ανεξάρτητο από τη θέληση του δικαστικού επιμελητή, δικαιούται αυτός ολόκληρο το ποσό της πιο πάνω αμοιβής. Β. ΚΑΤΑΣΧΕΣΗ α)Για την ενέργεια αναγκαστικής ή συντηρητικής κατάσχεσης, ανάλογα με το ποσό απαίτησης για την οποία γίνεται η κατάσχεση, η αμοιβή καθορίζεται με την παρακάτω κλίμακα: 1.Για απαίτηση ποσού μέχρι 587 € σαράντα τεσσάρων (44) €. 2.Για το ποσό της απαίτησης από 589,87 € μέχρι 5869,40 € υπολογίζεται και προστίθεται ποσοστό αμοιβής δύο και μισό στα εκατό (2,5%) και 3α.Για το ποσό της απαίτησης 5.872,34 € και πάνω, υπολογίζεται και προστίθεται ποσοστό αμοιβής ένα στα εκατό (1%) που δεν μπορεί να υπερβαίνει τα τριακόσια πενήντα δύο (352) €. β)Αν με την ίδια έκθεση κατάσχεσης κατάσχονται περισσότερα από ένα ακίνητα πλοία ή αεροσκάφη, o δικαστικός επιμελητής δικαιούται χωριστή αμοιβή για κάθε ένα από αυτά, με βάση το ποσό απαίτησης για την οποία γίνεται η κατάσχεση, σύμφωνα με την παραπάνω κλίμακα. Γ. ΠΛΕIΣΤΗΡIΑΣΜΟΣ α)Για τη σύνταξη κάθε προγράμματος (αρχικού ή επαναληπτικού) πλειστηριασμού ή αναπλειστηριασμού ή την κατάρτιση κάθε περίληψης (αρχικής ή επαναληπτικής), κατασχετήριας έκθεσης ανάλογα με το ποσό της απαίτησης για την οποία επισπεύδεται o πλειστηριασμός ή αναπλειστηριασμός, η αμοιβή καθορίζεται με την παρακάτω κλίμακα: 1.Για απαίτηση ποσού μέχρι 587 € σαράντα τεσσάρων (44) €. 2.Για το ποσό της απαίτησης από 589,87 € μέχρι 5.869,40 € υπολογίζεται και προστίθεται ποσοστό αμοιβής δύο στα εκατό (2%). 3.Για το ποσό απαίτησης από 5.872,34 € και άνω υπολογίζεται και προστίθεται ποσοστό αμοιβής ένα στα εκατό (1%) που δεν μπορεί να υπερβαίνει τα 176€. Αν το πρόγραμμα (αρχικό ή επαναληπτικό) ή η περίληψη (αρχική ή επαναληπτική) αφορά διενέργεια πλειστηριασμού δικαστικής διανομής κατά το άρθρο 484 του Κ.Πολ.Δικ., και στην περίπτωση του άρθρου 1021 του ίδιου Κώδικα ή με άλλη διάταξη Νόμου και δεν υπάρχει ποσό απαίτησης, η αμοιβή του δικαστικού επιμελητή καθορίζεται σύμφωνα με την πιο πάνω κλίμακα, με βάση το ποσό εκτίμησης που καθορίζει η δικαστική απόφαση ή η έκθεση εκτίμησης.  Σε περίπτωση διόρθωσης της τιμής με δικαστική απόφαση, o υπολογισμός γίνεται με βάση την διορθωμένη τιμή. Σε περίπτωση που γίνει κήρυξη κατά την προδικασία τoυ πλειστηριασμού, σύμφωνα με τα άρθρα 943, 960, παρ. 2 περ. β τoυ Κ.Πολ.Δικ. ή με άλλη διάταξη Νόμου, o Δικαστικός Επιμελητής δικαιούται είκοσι πέντε (25) €. Η αμοιβή τoυ κήρυκα που προσλαμβάνει o Δικαστικός Επιμελητής για διενέργεια κήρυξης κατά την προδικασία τoυ πλειστηριασμού είναι είκοσι πέντε (25) €. Δ. ΕΚΤΕΛΕΣΗ ΔIΑΦΟΡΩΝ ΑΝΤIΚΕIΜΕΝΩΝ α)Αν το αντικείμενο της εκτέλεσης δεν αφορά κατάσχεση αλλά αφαίρεση, αποβολή, εγκατάσταση, μεσεγγύηση, προσωπική κράτηση, έξωση, απογραφή κινητών, ή οποία άλλη πράξη εκτέλεσης για την ενέργεια κάθε μιας απ΄ αυτές, η αμοιβή του δικαστικού επιμελητή είναι από 175 € μέχρι 295 € ανάλογα με τις δυσχέρειες που εμφανίζονται και την απασχόληση του δικαστικού επιμελητή, μετά από συμφωνία με τον εντολέα του. β)Όταν πρόκειται για περιγραφή και εκτίμηση στις περιπτώσεις των άρθρων 484 και 1021 του Κ.Πολ.Δικ. ή άλλης διάταξης Νόμου, η αμοιβή του δικαστικού επιμελητή καθορίζεται σύμφωνα με την κλίμακα του Β΄ Κεφαλαίου παρ.1, 2 και 3 του εδάφ. «α» με ανάλογη εφαρμογή και του εδάφ. β΄ του ίδιου Κεφαλαίου.  (Μετά τη σελ. 466,04(ια) Σελ. 466,05 Τεύχος 1401 Σελ. 81 Επίδοση Δικογράφων και Δικαιώματα Δικαστικών Επιμελητών 6.Ζ.γ.20 γ)Όταν η εκτελούμενη απόφαση με προσωπική κράτηση αφορά χρηματική ικανοποίηση, τότε η αμοιβή του δικαστικού επιμελητή καθορίζεται σύμφωνα με την κλίμακα του Β΄ Κεφαλαίου εδάφ. «α» παρ.1, 2 και 3. Ε. ΔIΚΑIΩΜΑΤΑ ΜΑΡΤΥΡΩΝ ΣΤΗΝ ΕΚΤΕΛΕΣΗ Τα δικαιώματα μαρτύρων που προσλαμβάνει o δικαστικός επιμελητής σε κάθε πράξη εκτελέσεως είναι για κάθε έναν είκοσι δύο (22) €. Αν κατά την εκτέλεση παρίσταται ως μάρτυρας άλλος δικαστικός Επιμελητής δικαιούται την αμοιβή δύο μαρτύρων. ΣΤ. ΜΑΤΑIΩΣΗ ΤΗΣ ΕΚΤΕΛΕΣΗΣ Ο δικαστικός επιμελητής πριν αρχίσει την εκτέλεση είναι υποχρεωμένος να ζητήσει από εκείνον, κατά του οποίου στρέφεται αυτή, οικειοθελή συμμόρφωση προς τα διατασσόμενα από τον εκτελούμενο τίτλο και την σχετική επιταγή. Στην περίπτωση αυτή καθώς και σε κάθε περίπτωση που υποχρεωθεί να αποχωρήσει λόγω ματαίωσης της εκτέλεσης πριν την έναρξή της, για λόγους ανεξάρτητους από τη θέλησή του, o δικαστικός επιμελητής δικαιούται το μισό των πιο πάνω αμοιβών του. Εάν όμως έχει ήδη αρχίσει η εκτέλεση και διακοπεί για λόγους ανεξάρτητους από την θέληση του δικαστικού επιμελητή, που αναγράφονται στη σχετική έκθεσή του, τότε αυτός δικαιούται ολόκληρο το ποσό της αμοιβής του. Ζ. ΓΕΝIΚΑ ΘΕΜΑΤΑ α)Για κάθε έρευνα στα βιβλία μεταγραφών, υποθηκών, κατασχέσεων και διεκδικήσεων, για διαπίστωση της περιουσιακής κατάστασης εκείνου κατά τoυ οποίου στρέφεται η εκτέλεση, δικαιούται o δικαστικός επιμελητής ως αμοιβή για κάθε μία επτά (7) €. Την ίδια αμοιβή δικαιούται και για την έρευνα μητρώων αεροσκαφών, αυτοκινήτων, νηολογίων, ναυτικών υποθηκολογίων και λοιπών δημοσίων βιβλίων για διαπίστωση της περιουσιακής κατάστασης εκείνου κατά τoυ οποίου στρέφεται η εκτέλεση. β)Αν η πράξη εκτέλεσης ή άλλη πράξη διαρκέσει περισσότερο από μία ημέρα, τότε για κάθε επί πλέον ημέρα απασχόλησης o μεν δικαστικός επιμελητής δικαιούται τριάντα πέντε (35) € o δε μάρτυρας είκοσι πέντε (25) €. γ)Αν η επίδοση ή η εκτέλεση γίνεται νύχτα ή Κυριακή ή άλλη κατά νόμο εξαιρετέα ημέρα, σύμφωνα με τις διατάξεις τωv άρθρων 125 και 929 παρ.3 τoυ Κ.Πολ.Δικ. ή άλλης διάταξης νόμου, τότε η  Σελ. 466,06 Τεύχος 1401 Σελ. 82 αμοιβή τoυ δικαστικού επιμελητή καθώς και τωv προσώπων που συμμετέχουν σ΄ αυτές προσαυξάνεται κατά εβδομήντα πέντε στα εκατό (75%). δ)Για τη σύνταξη κάθε έκθεσης εκτός εκείνης της παραγράφου «α» τoυ Α΄ Κεφαλαίου (έκθεση επίδοσης) o δικαστικός επιμελητής λαμβάνει για το πρώτο φύλλο δύο 2 και πενήντα λεπτά (2,50) € για κάθε δε επόμενο φύλλο 1 € και σαράντα λεπτά (1,40)€. ε)Για κάθε φύλλο αντιγράφου που εκδίδει o δικαστικός επιμελητής δικαιούται δύο € και πενήντα λεπτά (2,50) €. στ)Για τη σύνταξη περίληψης έκθεσης κατάσχεσης ή προγράμματος πλειστηριασμού ή αναπλειστηριασμού καθώς και η περίληψης δικογράφου που κοινοποιείται ή εγγράφου, o δικαστικός επιμελητής δικαιούται για με το πρώτο φύλλο 2,50 € για κάθε δε επόμενο φύλλο 1,40 €. ζ)Για τη σύνταξη κάθε αίτησης o δικαστικός επιμελητής δικαιούται 1€ και σαράντα λεπτά (1,40) €. η)Για την έκδοση πιστοποιητικού ή βεβαίωσης 1 € και σαράντα λεπτά (1,40) €. θ)Για την κατάθεση εγγράφων στον υπάλληλο τoυ πλειστηριασμού 1€ και σαράντα λεπτά (1,40) €. ι)Για τη δημοσίευση κάθε εγγράφου εκτέλεσης ή επίδοσης δύο € και πενήντα λεπτά (2,50) €. ια)Για επιδόσεις, εκτελέσεις και άλλες πράξεις που γίνονται από δικαστικό επιμελητή εκτός της έδρας τoυ, λαμβάνει εκτός από τα οδοιπορικά έξοδα ή τη δαπάνη τoυ μεταφορικού τoυ μέσου και πρόσθετη αμοιβή 0,30 € για κάθε χιλιόμετρο, τόσο για τη μετάβαση στο τόπο της ενέργειας της πράξης, όσο και για τη επιστροφή. 6.Ζ.γ.20 Επίδοση Δικογράφων και Δικαιώματα Δικαστικών Επιμελητών ιβ)Αν για την ενέργεια οποιασδήποτε πράξης είναι αναγκαία και η μετάβαση μάρτυρα ή μαρτύρων, εκτός της έδρας τoυ δικαστικού επιμελητή, τότε λαμβάνει κάθε μάρτυρας, εκτός από τα οδοιπορικά τoυ έξοδα ή τη δαπάνη μεταφορικού μέσου και πρόσθετη αμοιβή 0,30 € για κάθε χιλιόμετρο, τόσο για τη μετάβαση στον τόπο ενέργειας της πράξης, όσο και για την επιστροφή τoυ. ιγ) Στις πιο πάνω περιπτώσεις ια και ιβ της παρούσας, ως σημείο αφετηρίας για τον υπολογισμό της χιλιομετρικής απόστασης λαμβάνεται το κέντρο τoυ Δήμου ή της Κοινότητας της έδρας τoυ Πρωτοδικείου ή Ειρηνοδικείου που έχει γραφείο o δικαστικός επιμελητής, σύμφωνα με τους πίνακες χιλιομετρικών αποστάσεων, που καθορίζει η αρμόδια υπηρεσία όπως ρυθμίστηκε με το άρθρο (33) τoυ νόμου 1968/ΦΕΚ 150/τ.Α~/11.10.1991. ιδ)Σε δύσκολες επιδόσεις ή εκτελέσεις και λοιπές πράξεις η αμοιβή τoυ δικαστικού επιμελητή μπορεί να είναι μεγαλύτερη από αυτή που καθορίζεται πιο πάνω, μετά από έγγραφη συμφωνία με τον εντολέα τoυ, αλλά σε καμιά περίπτωση η επιπλέον αυτή αμοιβή θα βαρύνει αυτόν στον οποίο γίνεται η επίδοση ή κατά τoυ οποίου γίνεται η εκτέλεση. ιε)Για την παραλαβή πιστοποιητικού βαρών ή άλλων αναγκαίων για τη πρόοδο της διαδικασίας αναγκαστικής εκτέλεσης, εγγράφων, καθώς και για την κατάθεση αντιγράφου εκθέσεως επιδόσεως Διαταγής Πληρωμής σύμφωνα με το άρθρο 630 Α. Κ.Πολ.Δ. o δικαστικός επιμελητής δικαιούται αμοιβή ίση με αυτήν, της επιδόσεως. Από τις διατάξεις της απόφασης αυτής δεν προκαλείται δαπάνη σε βάρος τoυ Κρατικού Προϋπολογισμού. Η παρούσα θα ισχύει από την ημέρα που θα δημοσιευθεί στην Εφημερίδα της Κυβερνήσεως.